गोल्डन रिट्रीवर
गोल्डन रिट्रीवर मध्यम आकार का रिट्रीवर नस्ल का कुत्ता है। इसकी विशेषता एक सौम्य और स्नेही स्वभाव है जिसका रंग आकर्षक सुनहरा होता है। इसे आमतौर पर पालतू जानवर के रूप में रखा जाता है और यह कई पश्चिमी देशों में सबसे लोकप्रिय नस्लों में से एक है। कुत्तों के मेले और आज्ञाकारिता परीक्षणों में अक्सर प्रतियोगी होता है; इसका उपयोग गन डॉग (कुछ खेलों सें सहायक) के रूप में भी किया जाता है और इसे गाइड डॉग के रूप में प्रशिक्षित किया जा सकता है। इस नस्ल को सर डडली मार्जोरिबैंक ने उन्नीसवीं सदी के अंत में अपने स्कॉटिश एस्टेट गुइसाचन में विकसित किया था। उन्होंने फ्लैट-कोटेड रिट्रीवर्स को ट्वीड वॉटर स्पैनियल के साथ क्रॉस-ब्रीड किया, जिसमें रेड सेटर, लैब्राडोर रिट्रीवर और ब्लडहाउंड के नस्लों के अंश भी शामिल थे। इस नस्ल को 1913 में केनेल क्लब द्वारा मान्यता प्राप्त हुई और इसकी व्यापकता अवधि के दौरान दुनिया के कई हिस्सों में फैल गई।